Vierjarige skok dood in GautengArgieffoto ŉ Vierjarige dogtertjie het by die Thembelihle informele nedersetting in Lenasia, suid van Johannesburg, doodgeskok. “Haar liggaam is Saterdagoggend agter ŉ spazawinkel opgespoor,” het ao Kay Makhubela, woordvoerder van die polisie in Gauteng, gesê. “Daar was elektriese drade op die vloer en sy het geskok toe sy oor dit getrap het.” Sy het Vrydagmiddag omstreeks 16:00 verdwyn. Die polisie het ŉ geregtelike doodsondersoek gelas. -SAPA